Živinice

Živinice su grad i naseljeno mjesto u sjeveroistočnom dijelu Bosne i Hercegovine, južno od Tuzle. Administrativno pripada Tuzlanskom kantonu u sklopu Federacije Bosne i Hercegovine. Prema posljednjem popisu stanovništva broji 57.765 stanovnika.

 Geografija 
Živinice, kao osnovna jedinica lokalne samouprave, formirana je Odlukom Narodne skupštine NR Bosne i Hercegovine, br. 28/59, 19. juna 1959. Danas obuhvata područje od oko 300 km2 na kome trenutno skupa sa prognaničkom populacijom živi oko 75.000 stanovnika. Na području grada konstituisano je 26 mjesnih zajednica, od kojih četiri čine gradsko naselje. Prema procjenama, u gradu i prigradskim naseljima živi oko 23.000 stanovnika, što je u odnosu na predratni period skoro udvostručen broj.

 Historija 
U sedmom vijeku na području grada Živinica se trajno nastanjuju slavenska plemena. Srednjovjekovna teritorija Živinica bila je u sastavu Bosanske države, oblasti Gostilj, Dramešin i Soli kao samostalnih političkih jedinica koje su do dolaska Osmanlija u Bosnu izgubile te atribute. Naselje Živinice kao urbana lokacija nastala je vjerovatno u 18. vijeku. Postojanje prvih srednjovjekovnih utvrđenja "Gradina" u Nevrenči, "Grad Jasičak" iznad Bašigovaca, "Džebarska gradina", "Grad-Čaršija" iznad Gornje Višće i mnogi stećci, ukazuju na činjenicu da su okolna naselja znatno starijeg nastanka.
Prvi zapisi o stećcima datiraju iz prve polovine 16. vijeka. Južni i istočni dijelovi živiničke teritorije naročito su bogati nekropolama i stećcima. Registrirano je oko 25 nekropola i desetak stećaka samaca. Danas je sačuvano oko 250 stećaka na raznim lokalitetima, posebnu pažnju predstavlja stećak "Vrpolje" u Đurđeviku, koji je ujedno i jedini stećak sa pisanim tekstom.

Postanak imena Živinice još uvijek nije utvrđen. Prema M. Hadžijaniću Živinice se pominju u jednom turskom dokumentu iz 1764. kao "Živinice zvano Uskopči, vjerovatno (Oskovci) u nahiji Tuzla".

U periodu SFR Jugoslavije je postojalo naselje Živinice Tvornica koje je preimenovano u Živinice.

Godine 1981. su naselju Živinicama pridružene Donje Živinice (bivše Živinice Hrvatske). Živinice su do 1985. nosile ime Živinice, a onda im je ime promijenjeno u Živinice Grad. Iste je godine izdvojen dio naselja koji je s naseljem Baricama spojen u novo naselje Živinice Donje.

 Kultura 
 Nacionalni spomenici kulture 
Na listi nacionalnih spomenika Bosne i Hercegovine za grad Živinice se nalaze sljedeći spomenici:
 "Drvena džamija u selu Priluk" (prirodno-graditeljska cjelina),
 "Nekropola sa stećcima na lokalitetu Jasik u Gračanici" (historijsko područje).

 Stanovništvo 

 Nacionalni sastav stanovništva – grad Živinice 

 Nacionalni sastav stanovništva – naseljeno mjesto Živinice Grad 

 Sportski timovi 
 RK Konjuh namještaj
 ŽRK Živinice
 FK Slaven

 Poznate ličnosti 
 Adnan Babajić, pjevač
 Boris Živković, nogometaš
 Cvijan Milošević, nogometaš
 Denijal Pirić, nogometaš, trener
 Elvir Rahimić, nogometaš
 Hidajet Tulumović, nogometaš, trener
 Ivo Andrić-Lužanski, političar
 Jasmin Fejzić, nogometaš
 Jusuf Nurkić, košarkaš
 Latif Havkić, pjevač
 Mato Đaković, novinar
 Mirsad Bešlija, nogometaš
 Murat Hasanagić, glumac
 Nesib Malkić, komadant
 Salih Delalić, nogometaš

 Također pogledajte 
 Konjuh (preduzeće)

 Reference 

 Vanjski linkovi 

 Zvanični veb-sajt grada Živinica

*
Kategorija:Općine Bosne i Hercegovine
Kategorija:Općine Federacije Bosne i Hercegovine
Kategorija:Općine u Tuzlanskom kantonu